tomron87/hebrew-wikipedia-sentences-corpus huggingface dataset:
נוֹקְדִים היא התנחלות ויישוב קהילתי משותף לדתיים ולחילונים השוכנת במזרח הרי יהודה, ומשתייכת למועצה אזורית גוש עציון ולתנועת אמנה.
ההתנחלות הוקמה בשנת 1982 דרומית-מזרחית לעיר בית לחם ליד ההרודיון על ידי קבוצת משפחות מההתנחלות הסמוכה תקוע ומירושלים.
המתנחלים הראשונים קראו ליישובם אל-דוד על שמם של שניים מתושבי תקוע שנהרגו: , שנהרג במלחמת לבנון הראשונה ו, שנרצח בעת שאירח בדואים מהסביבה במהלך עבודתו כשומר בהרודיון.
בתחילה התגוררו תושבי המקום בקרוונים באזור שקיבל את הכינוי "היישוב הזמני", שבו שוכן כיום כפר אלדד.
לאחר כעשר שנים, בהן התגוררו התושבים בקרוונים, עברה ההתנחלות למקום הקבע על השפה הצפון-מזרחית של נחל תקוע.
ההתנחלות משקיפה על נוף מדבר יהודה והרי מואב ממזרח, על נופה ההררי של נפת חברון ממערב ועל ההרודיון מצפון.
שם ההתנחלות שונה על ידי ועדת השמות הממשלתית ל"נוקדים" (מגדלי צאן), ככתוב על מקצועו של עמוס הנביא שהיה מתקוע: .
נוקדים שוכנת ממזרח לכפר תוקוע.
בשטח המוניציפלי של ההתנחלות נמצאים גם כפר אלדד, חוות שדה בר (שהוקמה ב-1998 כמאחז, וצורפה בינואר 2011 לנוקדים) והמאחז מעלה רחבעם.
ביישוב פועלת המכינה הקדם צבאית "מגן שאול", שאליה מגיעים מכל רחבי ישראל צעירים לפני גיוס לשנת לימודים (עם אפשרות לשנת לימודים נוספת) לפני שירותם הצבאי.
למכינה יש גם "תוכנית בוגרים" בשיתוף עם "מכללת הרצוג - גוש עציון" המיועדת לבוגרי צבא הרוצים להמשיך בלימודים תורניים, תוך לימודי הוראה.
ראש המכינה הוא הרב איתמר כהן.
בשנת 2014 הוקם במקום בית הספר היסודי "קדם", המשלב דתיים וחילונים ברוח היישוב.
בית הספר משרת את תושבי נוקדים, כפר אלדד ושדה בר.
בשנת 2019 הוקם בית ספר ממ"ד יסודי בשם "נווה", שכיום גם הוא פועל ביישוב.
ביישוב מעונות, גני ילדים, פארקים, מרכז מסחרי, וסניף בני עקיבא שמשלב חניכים דתיים וחילונים.
ביישוב יש בריכת שחייה גדולה ואמפי פארק מול נוף המדבר.
בית הכנסת הוותיק והמרכזי הוא בית הכנסת הכלל ישראלי שבו מתפללים בכלל הנוסחים (מתחלף על פי החזן).
בנוסף, קיימים ביישוב בית כנסת אשכנזי ובית כנסת ספרדי.
עד לשנת 2016 שימש הרב ירון דוראני כרב היישוב.
יו"ר "ישראל ביתנו" אביגדור ליברמן וחבר הכנסת לשעבר מיכאל גורלובסקי מתגוררים בנוקדים.
עד להרצחו בידי מחבלים בפיגוע בכביש 398 התגורר ביישוב המלחין אהרון גורוב, מסורב עלייה מברית המועצות.
המלחין נרצח בפיגוע יחד עם אברהם פיש, עולה ציוני מברית המועצות שחזר בתשובה והתגורר ביישוב, נטל חלק בהקמת היישוב ופיתוחו והקים בו חוות כבשים.
בשנת 2010 החליטה מזכירות היישוב כי היא אוסרת על אזרחים ישראלים ממוצא רוסי שאינם יהודים על פי ההלכה לקנות בית ביישוב (חרף העובדה שכמה אנשי ציבור מקרב עולי ברית המועצות הם תושבי היישוב).
בעקבות ההחלטה שלח אביגדור ליברמן, שר החוץ ותושב היישוב, מכתב בו הוא מתרעם על ההחלטה וקורא לה "החלטה בזויה ומקוממת".
כיום מתגוררות בנוקדים כ-500 משפחות, והיישוב בתהליכי גדילה.
במרכז שכונת הכניסה ביישוב נמצאת חווה חקלאית עתיקה מתקופת בית שני.
מסביב ליישוב פזורים בורות מים רבים.
בין האטרקציות הסמוכות ליישוב נמצא אתר החיות של שלמה בחוות שדה בר.
נוקדים ממוקמת על אחד מצירי הנדידה הראשיים של העופות הנודדים, ובשמיה חולפים פעמיים בשנה להקות עצומות של חסידות (שמוצאות מי שתייה במאגרים פתוחים ביישוב), וכן עקבים, נחליאלים, עופות דורסים וציפורים נודדות אחרות.
טריסטרמיות (סנוניות ים המלח, תושבות קבועות.) שחיו בעבר בנחל תקוע הרחיבו את אזור המחיה שלהן בעקבות ההתיישבות והצמחייה אל כלל שטח היישוב.
עולם החי כולל בין השאר דרבנים, צבאים (להקה קבועה אחת לפחות), שועלים, צבועים ושפני סלע וכן זוחלים ופרוקי רגליים רבים.
הצמחייה הטבעית מדברית - וכוללת עשבוניים, שיחים ובני שיח.
בשטח המוניציפלי של ההתנחלות התגלה בשנת 2003 על ידי תושבי מעלה רחבעם מצבור החלמוניות הגדול בארץ.
בחודשים ניסן ואייר צומח בסביבת היישוב אירוס שחום.
נוֹקְדָנוּת (או בגרסת הסלנג נִיטְפּוּק, מהמקבילה האנגלית Nitpicking שפירושה פליית ביצי כינים), היא קפדנות יתרה, הכוללת היטפלות לפרטים קטנים וחסרי חשיבות.
בקרב דוברי עברית מקובלים הביטויים "לדקדק בקטנות" ו"דקדקנות יתר" לתיאור התנהגות זו.
יש הרואים בנוקדנות מעשה שלילי, שכן היא מהווה התמקדות בטפל.
לעומתם יש רבים הנהנים מנוקדנות ואף קיימים אתרי אינטרנט העוסקים בכך.
נוקדנות בענייני לשון היא תיקון של שגיאות קלות כדוגמת בלבול בין סימני ניקוד, קיום דגש קל או היעדרו, וכן הלאה.
נוקדנות כזאת קיימת מקדמת דנא.
דוגמה לכך מופיעה בתוספתא, המציינת בעניין זימון: .
ואגב, אכן נהוג כיום שהאשכנזים והספרדים אומרים "נברך" והתימנים אומרים "ברכו".
בקריאת התורה נהוג להעיר על טעויות ואף להחזיר את בעל הקורא.
וכך פוסק השולחן ערוך: .
אולם לדעת הרמ"א אין להחזיר על טעויות שאינן משנות את משמעות המילה.
נהוג למנות לבעל הקורא אדם שיתקן אותו הנקרא "סומך".
בימינו קיימות גישות שונות בנוגע ללגיטימיות של נוקדנות.
הבלשן יצחק אבינרי כלל בספרו "יד הלשון" מאמר ארוך שכותרתו "חרמות יתרות", שבו הוא יוצא נגד נוקדנות מופרזת.
לשיא בגישה השוללת את הנוקדנות הגיע הבלשן גלעד צוקרמן בספרו "ישראלית שפה יפה", שבו העביר את המסר "דובר ילידי אינו טועה".
נוקדנות בענייני סרטי קולנוע ותוכנית טלוויזיה
נוקדנים של סרטים או סדרות טלוויזיה הם חובבים גדולים של הסדרה או הסרט אותה הם בוחנים, והנוקדנות מתבצעת על בסיס היכרות עמוקה, שמאפשרת את זיהוי השגיאות הקטנות.
נוקדנות מצביעה לעיתים על חוסר תאימות בין סרט ובין ספר שעליו הוא מבוסס, בפרט כשחוסר התאימות בא לידי ביטוי בשינויים קטנים בלבד.
דוגמאות לנוקדנות ביחס לסרטים וסדרות טלוויזיה:
הערה על כך שניצב, הנראה להרף עין בסרט המתרחש בעת העתיקה, עונד שעון יד.
הערה על כך שמשפט שאותו אומרת אחת הדמויות בספר הועברה לדמות אחרת בסרט המבוסס עליו.
בפרק 4F12 של משפחת סימפסון מובאת דוגמה לניטפוק: אחת הדמויות שואלת על פרק של סדרת האנימציה האלימה "איצ'י וסקרצ'י": "בפרק 2F09 שבו איצ'י מנגן על השלד של סקרצ'י כמו קסילופון, הוא מכה את אותה הצלע פעמיים ברצף, ועם זאת, שני הצלילים שמופקים הם בבירור שונים.
מה אנחנו אמורים להאמין, שזה קסילופון קסום?"
בין סדרות הטלוויזיה המנוטפקות בולטת במיוחד הסדרה "מסע בין כוכבים", ובין הסרטים - "מטריקס", "מלחמת הכוכבים" ו"שר הטבעות".
נוקטורן (מלטינית: Nocturnus, לֵילי, של הלילה) הוא סוגה במוזיקה הקלאסית, שהתפתחה בתקופה הרומנטית (המאה ה-19) ונכתבה לרוב לפסנתר סולו.
הנוקטורן מוגדר כ"מוזיקה לילית", כלומר יצירה המתארת את הלילה, התרחשות לילית או "תחושה לילית", ולכן נוקטורנים ניחנים לרוב בקצב איטי ואופי מנומנם או רגשני.
הנוקטורנים הראשונים לפסנתר נכתבו על ידי המלחין האירי ג'ון פילד.
במהלך התקופה הרומנטית כתבו נוקטורנים כמה מהגדולים והחשובים שבמלחיני התקופה, בהם: פרדריק שופן (שהלחין 21 כאלה), פרנץ ליסט ואדוורד גריג.
נוקאאוט הוא אחד הקריטריונים לניצחון במגוון תחרויות בענפי ספורט לחימה כמו אגרוף, קיקבוקס, אגרוף תאילנדי, אמנויות לחימה משולבות, טאקוונדו וקארטה.
נוקאאוט הוא מצב שבו היריב אינו מסוגל לעמוד ביציבות על רגליו וניתן לו פרק זמן קבוע להתאושש.
נוקאאוט מתרחש בדרך כלל לאחר מכת אגרוף או בעיטה מכרעת שאחריה היריב אינו יכול להמשיך בקרב עקב עייפות, איבוד שיווי משקל, דימום, או חוסר הכרה.
בקרבות אגרוף, כאשר אחד היריבים מופל, השופט עוצר את הקרב וסופר עד 10 ואם עד גמר הספירה היריב שנפל אינו קם כדי להמשיך בהתמודדות, השופט יפסוק על הפסדו וזה נחשב לניצחון בנוקאאוט טכני.
נוקאאוט טכני (T.K.O) הוא מצב בו השופט בקרב אגרוף קובע שאחד היריבים אינו יכול להמשיך בקרב, בדרך כלל בגלל פציעה או דימום שמסוכנים ללוחם.
בענפים מסוימים נהוג שרופא פוסק האם הלוחמים מסוגלים להמשיך בקרב אחרי פציעה.
בענף הטאקוונדו, הקרבות מוכרעים בניקוד, כאשר לכל סוג בעיטה ניקוד שונה.
בעת הקרב, מופיע הניקוד של שני המתחרים על מסכים רבים סביב הזירה, כך שהם גלויים אל השופט, והניקוד עצמו מתעדכן באופן אוטומטי על ידי מערכת המיגון האלקטרוני.
כאשר מתחרה מוביל על יריבו בסיבוב השני בהפרש של כ-12 נקודות, הקרב מסתיים בהכרעה מיידית, שהיא למעשה נוקאאוט טכני.
השימוש במונח מחוץ לספורט האגרוף
בעקבות משמעותו בספורט האגרוף, הושאל המונח אל השפה הכללית, ולמעשה בכל תחום הוא משמש לתיאור ניצחון מכריע וחד-משמעי שממנו הצד המנוצח מתקשה, או אף לא יכול, להתאושש.
בתחומי ספורט אחרים הושאל המונח לתיאור "שלבי נוקאאוט" - שלבים בטורניר או מפעל ספורט בהם המפסיד בהתמודדות בודדת מודח מיידית מהתחרות כולה.
נוקאאוט גנטי או השבתת גֵּנים היא שיטה גנטית להנדס יצור בו גן או קבוצת גנים מסוימת יוצאים מכלל שימוש (פירוש נוקאאוט באנגלית הוא הוצאה) ולמעשה מושתקים.
בהשוואה ליצורים נורמלים, יצורי הנוק-אאוט משמשים למחקר לגבי תפקיד הגנים שהושתקו.
השתקה יכולה להיות הטרוזיגוטית (של אלל אחד) או הומוזיגוטית (של שני האללים).
התהליך של החדרת גן חליפי במקום זה שהושתק נקרא נוקאין גנטי.
ישנן מספר דרכים לבצע נוקאאוט ונוקאין גנטי, ביניהן באמצעות קריספר או באמצעות נוקלאזות ספציפיות לאתר קריטי בתהליך שעתוק/תרגום הגן, כמו למשל באתר שחבור.
נוקיה נטוורקס היא אחת משלוש ספקיות ציוד התקשורת הגדולות בעולם.
חברת בת של תאגיד נוקיה.
החברה הוקמה ב-19 ביוני 2006, בשם נוקיה סימנס נטוורקס כאשר החברות נוקיה הפינית וסימנס הגרמנית הגיעו להסכם על איחוד חטיבות ציוד התקשורת והרשתות שלהן למיזם משותף (Joint venture) בבעלות שווה של שתי החברות, עם נכסים בשווי כ-25 מיליארד אירו.
נוקיה סימנס נטוורקס הושקה רשמית בפברואר 2007 במהלך קונגרס ה-3GSM העולמי.
החברה החלה לפעול באופן מלא ב-1 באפריל 2007.
ב-2007 החליט הממשל האמריקני להטיל הגבלות ביטחוניות על המיזם בארצות הברית, בין השאר, הנחיות המכתיבות אם המיזם המשותף יורשה להעסיק עובדים זרים שייחשפו לציוד ותוכנות אמריקנים.
ב-2008 הודיעה סימנס כי תפטר 6,800 עובדים בחטיבת הטלקום התאגידית שאותה לא מיזגה לתוך המיזם המשותף.
בנובמבר 2011, הודיעה נוקיה-סימנס כי עד סוף 2013 היא תפטר 17 אלף עובדים, כחלק מניסיונה להיות רווחית יותר ולהניב חיסכון של מיליארד יורו.
מדובר היה ביותר מחמישית מ-74 אלף עובדיה.
בדצמבר 2011 הודיעה שהיא מוכרת את עסקיה בתחום הגישה רחבת הפס לקווים נייחים.
ביולי 2013, רכשה נוקיה, תמורת 1.7 מיליארד יורו, את חלקה של סימנס במיזם, ושם החברה שונה לנוקיה נטוורקס.
ב־15 באפריל 2015 הודיעה נוקיה נטוורקס כי היא רוכשת את רוב הפעילות של חברת אלקטל-לוסנט תמורת 16.6 מיליארד דולר.
אלקטל-לוסנט הייתה החברה הגדולה ביותר בענף ציוד התקשורת, אך עסקיה התדרדרו עקב התחרות הגוברת מצד החברות הסיניות, שהובילו לירידת מחירים בשוק.
פעילות חברת סימנס בתחום ציוד התקשורת בישראל החלה בשנת 1995 כאשר רכשה את חברת "אורנט טכנולוגיות תקשורת", חברה שפיתחה מתגי Ethernet, תמורת 30 מיליון דולר.
ב-1997 רכשה גם את חברת "רדנט", מקבוצת רד-בינת, שפיתחה מרבב גישה בטכנולוגיית ATM (פרוטוקול תקשורת מהיר), תמורת כ-75 מיליון דולר.
שמה של חברת "רדנט" שונה ל"סיברידג'" והיא מוזגה עם "אורנט".
"סיברידג'" פעלה כחברת בת של חטיבת התקשורת של סימנס וסיפקה מתגי תקשורת נתונים לספקי התקשורת הגדולים בעולם.
לאחר הקמת המיזם המשותף של נוקיה-סימנס "סיברידג'" הפכה למרכז הפיתוח שלה בישראל שהעסיק כ-500 עובדים.
באוקטובר 2007, רכשה את חברת אטריקה הישראלית בכ-100 מיליון דולר.
לאחר רכישה זו החלה בצמצום הפעילות ופיטרה כמחצית מהעובדים.
אם כי נוספו למרכז מספר עובדים ממוטורולה ישראל, לאחר שנוקיה-סימנס רכשה את חטיבת תשתיות התקשורת האלחוטית של מוטורולה.
בסוף שנת 2013 סגרה נוקיה נטוורקס את מרכז הפיתוח בישראל.
פעילות הפיתוח נרכשה על ידי מספר עובדים ועברה ספין-אוף להקמת חברה חדשה בשם אטרינט (Atrinet) בה 25 עובדים בלבד.
נוקטה היא נקודה או נקודה מרכזית; וגם נקודת משמר: תחנת נוטרים, או תחנת משטרה בתקופת המנדט הבריטי.
מקור השם - ערבי שמי.
על פי ההיסטוריון אריה יצחקי פרוש השם הוא "נקודה".
פרוש נוסף: נקודת משטרה, תחנת משמר, תחנת משטרה או תחנת מכס בה ישבו מוכסים.
השם היה מקובל בתקופת השלטון הטורקי ועבר לשימוש גם בתקופת המנדט הבריטי.
גם השלטונות של מדינות ערב בסביבות ארץ ישראל השתמשו במושג נוקטה וכך יש נוקטה ירדנית בנהריים, נוקטה מצרית בראס מוחמד שבסיני ועוד.
בתקופת המנדט הוחזקו בנוקטות שבישובים כלי הנשק החוקיים.
בכל יישוב ולו הנידח ביותר הקימו הבריטים תחנת נוטרים.
זאת, במסגרת משטרת היישובים העבריים.
הנוטרים לבשו מדים, צוידו ברובים ונשבעו אמונים להוד מלכותו מלך בריטניה.
בכל תחנה היה יומן נוכחות ופעילות.
בכל אזור היה קצין בריטי ממונה שהיה מגיע באופן קבוע לתחנה ולעיתים בצורה מפתיעה ללא התראה.
הארץ חולקה לנפות כאשר לכל נפה היה מפקד משלה.
היו מפקדי נפות מטעם ההגנה שהאזור עליו מונו מטעם ארגון ההגנה חפף את היישובים שהיו תחת אחריותם מטעם שלטונות המנדט.
כך למשל מונה אבא פוקס מגבעתיים על ידי ארגון ההגנה בשלהי 1943, למפקד נפת הנגב שכללה את שלושת המצפים: בית אשל, רביבים וגבולות, ואת חמשת הקיבוצים שבמבואות עזה: ניר עם, דורות, רוחמה, גברעם ויד מרדכי.
הצורך בנגישות מהירה מכל שטחי היישובים לנשק, הכתיב את מיקום הנוקטות - במרכזי היישובים.
דבר זה ניתן לראות בתמונות הנוקטות של קיבוצים, כגון משמר הנגב, בארי, דורות ואחרים.
הנוקטה של רוחמה למשל מרוחקת פחות מ-100 מטר מחדר האוכל הראשון (כיום מבנה המועדון לחבר).
כך גם למשל הנוקטה של קיבוץ מענית שממוקמת פחות מ-30 מטר מחדר האוכל.
כנראה שהתנאי למסירת כלי נשק לאנשי היישוב היה המצאתו של מבנה אבן.
ברוב היישובים זה היה מבנה האבן הראשון.
המבנים היו די סטנדרטיים במידות של כ- 3 * 3 מטר עם שנים עד שלושה חלונות קטנים ודלת מתכת.
החלונות נבנו כך שיהיו קטנים מדי למעבר גוף אדם.
כך למשל בנוקטה של קיבוץ מענית נבנו חלונות בגובה של 40 ס"מ ורוחב של 60 ס"מ.
מבנה נוקטה אחר בקיבוץ יד מרדכי דמה יותר במידותיו למידות הסטנדרטיות.
למבנה זה שלושה חלונות גדולים יחסית בכל אחד משלושת הקירות עם סורגי ברזל.
בקיר הרביעי - דלת מתכת.
הנוקטה ברוחמה למשל בעלת מבנה אחיד וסימטרי לחלוטין.
מלפנים דלת מתכת ברוחב של כ- 80 ס"מ וגובה 2 מטר.
לרוחב הדלת בריח מתכת להבטחה נגד פריצה.
מבנה זה בעל שני חלונות בלבד.
כל חלון בגובה של 18 ס"מ ורוחב של 78 ס"מ.
זה אחד ממחסני הנשק היחידים מבין יישובי הדרום שממשיכים לשמש עד היום בתפקידם המקורי.
הגגות בכל המבנים היו גגות רעפי חרס שיפועיים.
בכל תחנה היה מתקן מעמד לרובים.
מבדיקה אקראית הסתבר שבישובים רבים היה מתקן ל-12 רובים.
כמו כן כללה התחנה מחברת יומן פעילות ונוכחות, נשק, שלעיתים כלל גם אקדח רקטות, תחמושת לרובים, כלי ניקוי לנשק, מיטה צבאית מתקפלת שולחן וכדומה.
בשלבים הראשונים בסוף שנות ה-30 נמסרו לנוטרים רובי משטרה מסוג גרינר (Greaner).
אלה היו למעשה רובי צייד שיוצרו במיוחד לפי הזמנת המשטרה הבריטית, והיה מוטבע בהם השם: Greaner Police Gun.
בהמשך הוחלפו רובים אלה ברובים איטלקיים מסוג "מנליקר קרקנו", וברובים בריטים מסוג "לי אנפילד".
כך למשל מסרה המשטרה הבריטית לשישה יישובים שעלו להתיישבות בשנים 1941-1944 בדרום, 14 רובים לכל ישוב וישוב, מהם 7 רובים איטלקיים ו-7 רובים אנגליים מסוג לי אנפילד.
עוד בטרם סיום המנדט הבריטי ופריצת מלחמת העצמאות, שמשו הנוקטות בחלק מהיישובים גם כתחנות קשר.
האלחוטן (או האלחוטנית) של הקיבוץ שקיבלו לשם כך הכשרה מיוחדת בקורס אלחוטנות של ההגנה היו מנהלים תקשורת יומיומית עם תחנות אחרות.
לשם כך גם החזיקו בנוקטות מכשירי קשר מסוג הליוגרף שפעלו באמצעות קרני השמש.
עם התרחבות היישובים וגידול האוכלוסייה בעיקר אחרי מלחמת העצמאות בישובי הדרום, התברר שהמבנים קטנים מדי.
על כן במספר רב של יישובים נבנו מחסני נשק גדולים יותר שאפשרו שמירת כמות נשק גדולה ומגוונת יותר.
הצורך הזה עלה בעיקר בשנות ה-50 כאשר מצב הביטחון בדרום הארץ התדרדר וישובים רבים סבלו מגנבות של מסתננים ופגיעות של פדאינים.
ברוחמה למשל משמש המבנה המקורי משנות ה-40 עד היום כמחסן נשק.
אולם זו דוגמה יוצאת דופן.
נוקלאואיד ("כמו גרעין") הוא אזור בתא פרוקריוטי וכן במיטוכונדריה ובכלורופלסט, הדוחס בתוכו באופן זמני את כל או את רוב החומר התורשתי.
בניגוד לגרעינים של תאים איקריוטיים, אין לנוקלאואידים ממברנה תוך-תאית המפרידה אותם באופן פיזי משאר הציטופלזמה.
הגנום של פרוקריוטים עשוי מסליל אחד של DNA כפול, ואורכו משתנה מאוד מאורגניזם אחד לאחר.
הגנום של הפרוקריוטים, המאוחסן בנוקלאואיד, מכונה גם גנופור (genophore).
הוא ארוז בתוך ב-DNA supercoil, בעוד הכרומוזומים ארוזים בכרומטין.
בדרך כלל הגנום הפרוקריוטי בנוי בצורה מעגלית ובפרוקריוטים מעטים — בצורה קווית.
האופי המעגלי של הגנופור מאפשר שכפול ללא טלומרים.
כמו כן, הגנופור של הפרוקריוטים לרוב קטן בהשוואה לכרומוזומים של האיקריוטים.
עדויות מחקריות מצביעות על כך שכ-60% מהנוקלאואיד מורכב מ-DNA, אך הוא מכיל גם RNA וחלבונים.
רוב החלבונים וה-RNA שנמצאו הם בעיקר mRNA וגורמי שעתוק.
דחיסת הנוקלאואיד נעשית באמצעות חלבונים המכונים חלבונים נוקלאואידים (nucleoid proteins), שנבדלים בפעולתם מההיסטון של התאים האיקריוטיים.
בניגוד להיסטון, חלבונים אלה לא יוצרים נוקלאוזומים שבהם ה-DNA סובב סביב חלבונים; במקום זאת משתמשים החלבונים הללו במנגנונים שונים המאפשרים קיפול יעיל של ה-DNA.
נוקולאלאה (בטובאלואנית: Nukulaelae) הוא אטול במדינת האיים טובאלו.
אוכלוסייתו מנתה בשנת 2002 393 תושבים.
צורתו של האטול היא אובלית והוא כולל לפחות 15 איונים.
האי המיושב מבינם הוא פגאואה (Fagaua) שאורכו כקילומטר וחצי ורוחבו נע בין 50 ל-200 מטרים.
בשנת 2012 בוצע באטול סקר של עולם החי שבתוך הלגונה שבמרכזו של האטול.
הספינה האירופאית הראשונה שביקרה בנוקולאלאה הייתה ספינת צייד ליווייתנים בפיקודו של ג'ורג' בארט (Barrett) ב-1821. ב-1861 נסחף לאטול מיסיונר מאיי קוק שספינתו נטרפה וכך הגיעה הנצרות לאי.
בתקופה זו מנתה אוכלוסיית האטול כ-300 תושבים.
בשנים 1862-1863 נלקחו על ידי סוחרי עבדים פרואנים כ-200 מתושבי האטול לעבודה במכרות הגואנו, חלקם מרצון וחלקם במרמה.
בין השנים 1865-1890 חכרה חברת גואנו גרמנית את האי המזרחי של האטול.
עד שנת 1983 תבעה ארצות הברית את הבעלות על האטול על פי חוק איי הגואנו.
האקלים של נוקולאלאה הוא מהיציבים ביותר בעולם.
הטמפרטורה מדי יום, לכל אורך השנה, היא כ-27 מעלות בלילה וכ-29 מעלות ביום.
משרעת הטמפרטורות השנתית הממוצעת היא 6 מעלות בלבד (לעומת כ-38 מעלות בישראל).
נוקופטאו (בטובאלואנית: Nukufetau) הוא אטול במדינת האיים טובאלו.
ארצות הברית תבעה את הריבונות על האי מתוקף חוק הגואנו החל מהמאה ה-19 ועד לשנת 1983. אוכלוסיית האטול עמדה בשנת 2002 על 586 תושבים, שכולם מתגוררים על האיון סבאבה (Savave).
האטול מורכב מ-33 איונים שהמרווחים ביניהם מאפשרים לספינות להיכנס ללגונה ולעגון בה.
על פי המסורת, התושבים הראשונים הגיעו לאטול מטונגה.
כאשר הם נחתו, הם מצאו רק עץ שנקרא פטאו (Calophyllum inophyllum), לכן הם קראו למקום נוקופטאו – אי הפטאו.
הם שתלו עצי קוקוס שהביאו איתם והתיישבו באי פאלה (Fale) שבצדו המערבי של האטול.
האירופאים הראשונים שהגיעו לאטול היו צוותה של בריגנית או פריבטיר בשם "רבקה" (Rebecca), שהפליגה תחת דגל בריטי ב-1819. ב-1820 הגיע לאטול ספינה רוסית בשם מירני וב-1841 הגיעה משלחת מחקר אמריקנית בראשותו של צ'ארלס וילקס.
במלחמת העולם השנייה הוקמה באטול נקודת תצפית שדיווחה על התקדמותם של הכוחות היפנים.
ב-1943 הקימו האמריקנים שדה תעופה ורציף באי מוטולאלו (Motulalo) שהוא האי הגדול באטול.
לאחר המלחמה פורק הבסיס ואדמתו הוחזרה לבעליה.
"נוקטורן" או "מות החייל" (1949) הוא ציור מאת הצייר מרסל ינקו.
הציור "נוקטורן" (בעברית: לילי), ששמו שאול מן הסוגה המוזיקלית נוקטורן, מציג חמש דמויות המקיפות דמות שרועה העטופה בתכריכים.
הדמויות לבושות בבגדים בצבע ירוק-כחול, המרמז על היותן חיילים.
אחת הדמויות, הניצבת בצידה הימני של הציור, היא דמות נשית.
בעוד שחלק מן החיילים מתוארים בתלבושת צבאית, אחד מהם, המוצב בחזית הציור ואוחז בידו רובה, מתואר לובש גלימה קצרה ובחגורתו נעוץ פגיון.
על פי יגאל צלמונה תיאור זה מזהה את הדמות עם הסיקריים.
בכך, טען, יוצר ינקו קישור בין ההיסטוריה היהודית לבין ההווה.
מבחינת הקומפוזיציה, הציור מאופיין בריבוי קווים אלכסוניים, שנוצרים על ידי תנועות הידיים של הדמויות, על ידי הרקע.
סגנון הציור משלב בין הפשטה וקוביזם לבין השפעת האקספרסיוניזם, הבאים לביטוי כסגנון דקורטיבי של הדמויות.
גדעון עפרת מצא בציור את השפעתו של פבלו פיקאסו, ובייחוד של ציורו "גרניקה" (1937)..
הציור הוא חלק מקבוצה של יצירות שיצר ינקו בתקופת מלחמת העצמאות ובעקבותיה.
בשנת 1949 אף הציג ינקו תערוכה בבית הנכות בצלאל תחת השם "מלחמתי".
ציור זה הוצג בתערוכה קבוצתית של "אופקים חדשים" תחת השם "נוקטורן".
ביקורות בנות התקופה תקפו את הצגתם של חיילי צה"ל בציור בסיטואציה אנטי-הרואית.
נוקוס (באוזבקית: Нукус/Nukus; בקאראקלפאקית: Нөкис/Nókis; בפרסית: نوکاث, תעתיק מדויק: נוכאת') היא בירת הרפובליקה האוטונומית קאראקלפאקסטן בצפון-מערב אוזבקיסטן.
היא שוכנת ליד ראש הדלתא של נהר האמו דריה.
היישוב הזעיר נוקוס, ששכן בתוך החולות המדבריים, הפך לעיר בשנת 1932 ובשנת 1939 הפך לבירת הרפובליקה הסובייטית הסוציאליסאטית האוטונומית הקאראקלפאקית.
בעיר הנוכחית יש מספר תעשיות מזון ותעשיות קלות אחרות, סניף קרקלפקסטן באקדמיה למדעי האוזבקים, אוניברסיטת מדינת נוקוס (1979), מוזיאון ותיאטרון.
על פי ממצאים ארכאולוגיים על שטחה של נוקוס המודרנית התקיים יישוב עתיק בין המאה ה-4 לפנה"ס ל לספירה של ח'ווארזם.
בשנת 1860 הוקם כפר נוקוס (נוקוס שמו של אחד משבטים האוזבקיים).
עד אמצע המאה ה-20 העיר צמחה לעיר גדולה ומפותחת.
בידודה של העיר גרם לכך שצבא ברית המועצות הקים כאן מכון למחקר כימי.
על פי אומדן רשמי מתאריך 1 בינואר 2025 אוכלוסיית העיר מנתה 344,690 בני אדם, עובדה ההופכת אותה לעיר הגדולה ביותר במחציתה המערבית של אוזבקיסטן ולחמישית במדינה כולה, לאחר טשקנט, נמנגן, סמרקנד ואנדיז'ן.
נוקאאוט היא תוכנית מתיחות ישראלית בת 7 פרקים ששודרה בערוץ 2 בשידורי קשת.
התוכנית החלה את שידוריה ב-10 באוגוסט 2015 וירדה מהאוויר ב-30 באפריל 2016. במסגרת התוכנית, עפר שכטר מזמן כל תוכנית שני סלבריטאים שצריכים להתחרות ראש בראש מי מותח יותר טוב.
בכל תוכנית שני סלבריטאים מתחרים ראש בראש מי מותח יותר טוב את אותה המתיחה, כשהנמתחים הם אנשים שונים.
המותח מרכיב אוזניה ובאמצעותה עוקב אחר הוראות המפעיל (שכטר), ועליו לבצע את השלבים הניתנים לו.
בסוף התוכנית הקהל קובע מי מתח יותר טוב, באמצעות לבישת מסיכה של מי שלדעתם ניצח בדו-קרב.
בנוסף, לאחר הכרזת המנצח, ישנה פינה קבועה של "מותחים צעירים" בה דניאל גלאם ואורי מאור, שני ילדים בני 10, מותחים אנשים העוברים ברחוב.
פרקהצד האדוםהצד הכחולהצד המנצחמותח/תנמתח/תמותח/תנמתח/ת1הצד האדוםסיון קליין2חיים כהןאליהב ששוןהצד הכחול3טל מוסריישראל אטיאסמיכל ינאימאור אדריהצד האדום4אושרי כהןדנית גרינברגאקי אבנילי לויהצד הכחולאלכסה דול5יובל שם-טובמיכל ויצמןעדן הראללאה שניררהצד האדום6דידי הרריעודד מנשהעידן יניבמאיה בוסקילהנמתח: רגב הוד7נדב אבוקסיסשירלי בוגניםמרגלית צנענינטלי עטיההצד האדום
נוקאקה קוסטר-ואלדו (בגרינלנדית: Nukaaka Coster-Waldau; נולדה בשם סאשה נוקאקה מוצפלדט ב-23 בפברואר 1971 באומאנאק, גרינלנד) היא שחקנית וזמרת גרינלנדית וכן מיס גרינלנד לשעבר.
בתו של הפוליטיקאי הגרינלנדי יוסף מוצפלדט.
היא נשואה לשחקן הדני ניקולאי קוסטר-ולדאו ולהם שתי בנות.
קוסטר-ולדאו השתתפה בתחרות מיס יוניברס 1990, וסיימה במקום ה-19, המיקום הגבוה ביותר של נציגת גרינלנד במיס יוניברס.
הזהב האפור (Det grå guld בדנית), 2013
מוטב מאוחר מאשר לעולם לא (Bedre sent end aldrig בדנית), 2010
נוקודזול הוא חומר אשר מפעיל את השפעתו על תאים על ידי הפרעה של פילמור המיקרוטובולים.
מיקרוטובולים הם סוג אחד של סיבים המהווים חלק ממבנה שלד התא, לרשת המיקרוטובולי הדינמי יש מספר תפקידים חשובים בתא, כולל הובלה של בועיות, והרכבת כישור החלוקה.
מספר תרופות כולל וינקריסטין ו-colcemid דומים לנוקודזול בכך שהם מפריעים לפילמור המיקרוטובולים.
הוכח שנוקודזול מפחית את הפוטנציאל האונקוגני של תאים סרטניים באמצעות מנגנונים אחרים שאינם תלויים במיקרוטובולים.
נוקודזול מגרה את הביטוי של LATS2 אשר מעכב בעוצמה את מסלול האיתות Wnt על ידי ביטול האינטראקציה בין התעתיק תלוי-Wnt הקופקטור בטא קטנין לבין BCL9.
נוקיה 208 הוא טלפון סלולרי מתוצרת נוקיה.
הדגם הושק לראשונה באפריל 2013 יחד עם נוקיה 207.
המכשיר מעוצב כמו מכשירים אחרים בדור שלפני הסמרטפון, והוא כולל לוח מקשים ומסך TFT LCD בגודל 2.4 אינץ' ברוזולוציה של 240X320. המכשיר כולל מצלמה ללא מבזק, ברזולוציה של 1.3 מגה פיקסל.
מכשירים רבים מדגם זה 'הוכשרו' על ידי ועדת הרבנים לענייני תקשורת לשמש כטלפון כשר, על ידי הסרת המצלמה, הסרת האפשרות לשליחת מסרונים, הסרת האפשרות לבלוטות' במצב גלוי, חסימת האפשרות להכנסת כרטיס זיכרון ושינויים נוספים בחומרה ובתוכנה.
המכשיר נפוץ במגזר החרדי בישראל.
נוקיה 3310 הוא טלפון סלולרי מתוצרת נוקיה.
הוא הוכרז לראשונה ב-1 בספטמבר 2000 ויצא לשוק מעט לאחר מכן.
ברחבי העולם נמכרו מעל 126 מיליון יחידות מהמכשיר, והוא היה לאחד מהטלפונים הסלולריים המצליחים בהיסטוריה.
הדגם היה נחשב לדגם ייחודי מאחר שכלל תכונות שלא היו נפוצות באותה תקופה, כמו מחשבון, שעון עצר ועוד.
מלבד המשחק סנייק שולבו בו משחקים נוספים שהפכו אותו לפופולרי.
הוא גם היה נחשב עמיד במיוחד ועמד במבחני שבירה שונים.
בשנת 2017 השיקה נוקיה דגם מחודש של המכשיר שכלל את החידושים הטכנולוגיים של התקופה, תצוגה צבעונית, מצלמה ועוד.
מכשירים רבים מדגם זה הוכשרו לשמש כטלפון כשר והם נפוצים במגזר החרדי בישראל.
נוקומיס מיקרופוגון (שם מדעי: Nocomis micropogon) הוא מין של דג ממשפחת הקרפיוניים החי בטבע בנהרות של אמריקה הצפונית והוא אחד מהנפוצים שבדגי הנהרות שבה.
הדג דומה במראהו לקרפיון מצוי אך קטן יותר.
הוא יכול להגיע לאורך מקסימלי של 33 ס"מ אך לרוב הוא קטן יותר ונפוץ באורך 13 ס"מ בלבד.
צבעו כסוף עם פס שחור אנוכי לאורך הגוף ומעט צהוב לאורך הצידיים שמעל הפס השחור.
הגב אפור והראש גדול עם בינים קטנים לאורך הלסת, העוזרים לחוש מזון.
הדגים הבוגרים מינית עם ראשים גדולים יותר הצבועים בסגול-ורוד עדין ובעלי בליטות על עיניהם וחוטמם.
מבנה מוזר זה גורם לבלבול בינם לבין קרוביהם מהמין Nocomis biguttatus, החיים באותו אזור.
תפוצת הדג רחבה מאוד בטווח שבין הימות הגדולות והרי האפלצ'ים ומאונטריו וניו יורק עד לאלבמה וקרוליינה הדרומית.
הם נפוצים בנהרות גדולים עד בינוניים ממוזגים, בין השאר באוטווה, ג'יימס, אוהיו, נהר ססקוהנה, נהר סוואנה, נהר קוסה ובכמה אגמים.
הם נכחדו ממספר אזורים בהם נוצר זיהום מים רב או דיג גבוה.
דג זה ניזון מתחת למים בעיקר מחרקים (לרוב זבובאים מימיים ושעירי כנף, עד 70% מהמזון), אצות (20% מהמזון), סרטנים (בעיקר מ-Cambarus המהווים 5% מהמזון) ורכיכות (4% מהמזון) וכן מדגיגים ועכבישנים.
הוא עצמו נטרף בידי דגים גדולים יותר (לעיתים הוא משמש כפיתיון לחכות), עופות מים ויונקים כמו לוטרות.
דגים אלה מתרבים בזרמים נמוכים ובהם הזכר משתמש בפיו כדי להרכיב חלוקי מים לגובה רב ועושה מהם קן.
הנקבה משריצה בתוך מספר קנים 500 עד 1,000 ביצים הבוקעות כעבור 5–6 ימים.
הדג מגיע לבגרות מינית בגיל שנתיים ועשוי לחיות עד 5 שנים.
21 נוקטורנים לפסנתר סולו הן יצירות שנכתבו בשנים 1827–1846 על ידי המלחין פרדריק שופן.
הנוקטרונים תופסים מקום מכובד בין היצירות הקצרות שנכתבו לפסנתר סולו ומהווים חלק חשוב מרפרטואר קונצרטים כיום.
למרות ששופן לא פיתח את הנוקטורן, המלחין האירי ג'ון פילד פיתח את הסוגה לראשונה, שופן המשיך בפיתוח סוגה זו והפך אותה לפופולרית.
שופן פרסם את נוקטורנים 1–18 בימי חייו, לפי סדר כתיבתם, כשכל נוקטורן מורכב משניים או שלושה חלקים.
נוקטורנים 19 ו-20 נכתבו ראשונים, בזמן ששופן עוד חי בפולין, אך הם פורסמו לאחר מותו.
נוקטורן מספר 21 לא הוגדר בהתחלה כנוקטורן אך מאז פרסומו ב-1870 ככזה הוא בדרך כלל נכלל בהקלטות ובפרסומים של הנוקטורנים.
ב-1810, שנת לידתו של שופן, כבר היה ג'ון פילד מלחין מוערך.
שופן הצעיר הפך למעריץ של פילד ואימץ ממנו טכניקות נגינה והלחנה.
שופן כתב חמישה נוקטורנים עוד לפני שפגש את פילד לראשונה.
בצעירותו נטען כלפי שופן שיצירותיו נשמעות כמו של פילד, וכלפי פילד נטען שסגנונו שופני.
המלחין פרידריך קלקברנר , אחד מהמשפיעים המוקדמים על שופן, תהה אם שופן תלמיד של פילד.
בעוד ששופן רחש כבוד לפילד והחשיב אותו כאחת ההשפעות המרכזיות עליו, פילד לא העריך את עבודתו של שופן.
השניים נפגשו ב-1832, ויש האומרים שפילד כינה את שופן "כשרון של חדר חולים" (sickroom talent).
יחד עם זאת, שופן המשיך להעריץ את פילד ואת עבודתו והמשיך לשאוב ממנו השראה בהמשך חייו.
הנוקטורנים של שופן דומים במידה רבה לאלו של פילד אך יחד עם זאת הם בעלי צליל שונה וייחודי.
מרכיב אחד ששופן אימץ מפילד הוא השימוש במלודיה שירתית ביד ימין.
זהו אחד ממאפינייו החשובים ביותר של הנוקטורן.
השימוש במלודיה כאמצעי ווקלי מעניק ליצירה עומק רגשי ומושך את המאזין עמוק לתוך היצירה.
מרכיב חשוב נוסף הוא השימוש באקורדים שבורים ביד שמאל שנותנים את הקצב שמלווה את המלודיה השירתית שמבוצעת ביד ימין.
טכניקה נוספת שפילד החל להשתמש בה ושופן אימץ ואף הרחיב הייתה השימוש בדוושת הפסנתר.
השימוש בדוושה יוצר צלילים מתמשכים העוטפים את היצירה בהילה דרמטית.
אלה המאפיינים העיקריים של הנוקטורנים של פילד ששופן פיתח לכדי יצירת הנוקטורנים השופניים.
אחד מחידושיו הגדולים של שופן היה השימוש בקצב באופן חופשי, קצב שאינו כבול לתבנית מסוימת, טכניקה שמבוססת על סגנון המוזיקה הקלאסית.
שופן קיבל השראה גם מאריות איטלקיות וצרפתיות ומצורת הסונאטה.
פרנץ ליסט טען ששופן הושפע גם מאריות בטכניקת בל קנטו של המלחין וינצ'נצו בליני, טענה שקיבלה חיזוק מאישים נוספים בעולם המוזיקה.
חידוש נוסף היה השימוש בקונטרפונקט כדי להגביר עוד יותר את המתח והאופי הדרמטי של הנוקטורן.
בעזרת כל אלה יחד- השפעות אופראיות, קצב חופשי יותר, מלודיה שירתית ומבנים מורכבים יותר- שופן הטביע את חותמו על סוגת הנוקטורן.
רבים רואים בנוקטורן של שופן שילוב בין הצורה והמבנה של פילד יחד עם הצליל הייחודי של מוצרט.
המשקלים והסולמות שונים בין הנוקטורנים.
מאפיינים אחרים שכן משותפים לרוב הנוקטורנים הם הלך רוח מלנכולי ומלודיה ברורה ביד ימין שמרחפת מעל ליווי ביד שמאל באקורדים שבורים.
חזרות על הנושא המרכזי מוסיפות לנוקטורנים קישוט נוסף, במיוחד ב אופוס 9, מספר 2 .
מנוקטרונים מספר 7 ו-8 שופן פרסם את הנוקטורנים בזוגות כשכל נוקטורן תואם לזוג שלו אך מתקיים גם כיצירה עצמאית בפני עצמה.
הנוקטרונים בנויים בצורת שיר כלומר מבנה A-B-A.
יוצאי דופן הם אופוס 9, מספר 2 ואופוס 55, מספר 2 בהם אין קטע נגודי (קטע B), אופוס 15, מספר 3 שצורתו בינארית ונוספה בו קודה ואופוס 37, מספר 2 שצורתו A–B–A–B–A.
המפעם בכל הנוקטורנים הוא וריאציה של Larghetto ,Andante או Lento כשיוצא הדופן הוא אופוס 9, מספר 3 בו המפעם הוא Allegretto.
מאפיין בולט נוסף של כל הנוקטורנים הוא שכולם מלבד שלושה מסתיימים בסולם מז'ורי.
זה כולל את כל הנוקטורנים שכתובים בסולם מינורי, שלמעט אופוס 48, מספר 1 ונוקטורן מספר 21 מסתיימים בפיקארדי שלישית .
אופוס 32, מספר 1 הוא הנוקטורן היחיד הכתוב בסולם מז'ורי שמסתיים בסולם מינורי (סי מינור), למרות שיש מבצעים, כמו ארתור רובינשטיין, שמסיימים את היצירה באקורד סי מז'ור.
כשהנוקטורנים פורסמו לראשונה הביקורות היו מעורבות אך עם הזמן הן הפכו לחיוביות.
הפופולריות של הנוקטרונים השונים השתנתה לאורך השנים אך הם שמרו על מקום משמעותי ברפרטואר היצירות לפסנתר סולו.
אופוס 9, מספר 2 ואופוס 27, מספר 2 הם ככל הנראה הפופולרים ביותר.
מלחינים רבים, מתקופתו של שופן ולאחר מכן, אמרו שהושפעו מהנוקטורנים של שופן.
יוהנס ברהמס וריכרד וגנר למשל, השתמשו בטכניקה מלודית דומה וסגנון דומה לאלו של שופן.
פליקס מנדלסון, רוברט שומאן ופרנץ ליסט ציינו את הגאונות שטמונה בנוקטורנים של שופן.
ניכר שיצירות קצרות אלה לפנסתר השפיעו באופן משמעותי על המוזיקה וההלחנה בתקופה הרומנטית.
לאחר מותו של שופן המלחין החשוב ביותר של נוקטורנים היה המלחין הצרפתי גבריאל פורה שהעריץ את שופן וכתב 13 יצירות בסוגה זו.
מלחינים נוספים שכתבו נוקטורנים אחרי שופן היו ז'ורז' ביזה, אריק סאטי, אלכסנדר סקריאבין, פרנסיס פולנק, סמואל בארבר, סרגיי רחמנינוב ולואל ליברמן .
נוקטורן מספר 20 בדו דיאז מינור , שפורסם לאחר מותו של שופן, מנוגן (באופן חלקי) בהתחלה ובסופו של הסרט הפסנתרן בבימויו של רומן פולנסקי.
נוקטורן בדו דיאז מינור, הידוע כנוקטורן מספר 22 או כ (Nocturne oublié(e , ככל הנראה לא נכתב על ידי שופן ומדובר בזיוף.
נוקבוי (באירית: Cnoc Buí: ההר הצהוב) הוא הר בגובה 706 מטר בגבול בין מחוז קורק למחוז קרי באירלנד.
נוקבוי היא הפסגה הגבוהה ביותר בשרשרת הרי שי וההר הגבוה ביותר במחוז קורק ומחוז קרי.
זו הפסגה ה-104 הגבוהה ביותר באירלנד.
ההר מורכב מאבן חול שקיימת במקום מתקופת דבון, אשר נעשתה לאחר מכן לרכס הרים, לפני שנשחקה לצורתה הנוכחית בעקבות ריבוי קרחונים בעידן-הקרח האחרון.
נוקיה 105 היא סדרת מכשירים של טלפון סלולרי שמיוצר על ידי חברת נוקיה.
הטלפון הראשון בסדרה הושק לראשונה בשנת 2013 ויצאו עד 2022 כ-6 גרסאות שונות.
הוא זמין, בגרסתו האחרונה, בצבעי שחור, לבן וכחול.
המכשירים בסדרה עשו שימוש ברשת סלולרית 2G באמצעות תדרי GSM 900/1800. עם זאת, ב-2021 הושקה גרסה הכוללת תקשורת 4G העושה שימוש ברשת LTE
למכשיר יצאו עד כה 6 מהדורות שונות.
המהדורה הראשונה של המכשיר יצאה ב־2013 על ידי חברת נוקיה.
הוא הגיע עם חיבור מטען קנייני ומערכת ההפעלה Series 30 .
המכשיר הגיע עם מקום לעד כ־500 אנשי קשר, מסך ריבועי קטן ברזולוציה 128×128 ובגודל 1.44 אינץ', לוח מקשים מגומי הכולל שני מקשי בחירה: ימני ושמאלי (ללא מקש בחירה אמצעי), רדיו ומשחקים.
הסוללה יכולה להספיק עד לכ־12.5 שעות שיחה וכ־35 ימים בהמתנה.
המהדורה השנייה של המכשיר יצאה ב־2015 על ידי חברת מיקרוסופט מובייל, שרכשה בזמנו את חטיבת ייצור הטלפונים הניידים של נוקיה.
המכשיר קיבל שדרוג לרמקול, כאשר כעת הוא רועש ב־20% יותר מהגרסה הקודמת.
המכשיר כולל את מערכת ההפעלה , נוסף לחצן בחירה אמצעי, ומאפשר אחסון של כ־2000 אנשי קשר (לעומת 500 בגרסה הקודמת), וחיבור הטעינה הוחלף על ידי חיבור Micro-USB.
מגוון המשחקים השתנה, וזהו מכשיר הנוקיה הראשון הכולל משחקים המאפשרים התנסות של עד כ־5 פעמים בחינם ולאחר מכן תשלום נוסף על מנת להמשיך לשחק.
הסוללה כעת מספיקה לכ־15 שעות שיחה.
המהדרורה השלישית של המכשיר יצאה ב־2017 על ידי HMD Global .
המכשיר החל מגרסה זו ואילך עבר התאמות עיצוביות שהופכות אותו לנוח יותר לשימוש: הוא כולל עיצוב ארגונומי שאמור להתיישב על כף היד בצורה נוחה יותר ומסך בתצורה מוארכת ברזולוציית QQVGA (120x160 פיקסלים) ובגודל 1.8 אינץ'.
בגרסה זו הרמקול והאפרכסת שולבו יחד: הוא רועש כאשר יש צורך להשמיע צלילים חזקים (עבור שיחות נכנסות, שעון מעורר וצלילי מערכת), ושקט יותר בשיחות טלפוניות.
לוח המקשים כעת זמין בפריסת Island – שבה המקשים נפרדים אחד מהשני (מרוּוחים), בעוד הגרסאות הקודמות כללו מקשים ללא מרְווחים).
יישומון ה"תזכורות" אינו זמין במכשיר זה מאחר שאותה הפונקציה זמינה גם דרך "לוח השנה".
המכשיר כולל משחקים שהיו בזמנו כותרים ידועים במיוחד, כגון Crossy Road, אם כי בגרסאות מינימליות יותר.
המהדורה הרביעית הושקה ב־2019 על ידי HMD Global.
הוא כולל מעט שינויים עיצוביים, מגיע עם אפשרות לצבע ורוד במקום לבן שהיה זמין עד כה (ביחד עם הצבעים שחור וכחול), ושינויים עיצוביים בממשק התוכנה של המכשיר (כגון סמלים חדשים לתפריט הראשי) ומשחקים שונים.
השינויים הבולטים ביותר במשחקים הוא עיצוב חדש למשחק הסנייק, ומשחק טטריס.
גודל המסך הוקטן במקצת ל־1.77 אינץ', אך הרזולוציה נשארה כמות שהיא.
ב־2021 השיקה HMD Global גרסה מיוחדת למכשיר הכולל תקשורת סלולרית 4G, העושה שימוש ברשת LTE (עם זמינות של רשתות HSPA ב־3G ו־GSM ב־2G)..
המכשיר כולל לראשונה רדיו אלחוטי – שאינו מצריך חיבור אוזניות, ששימשו במכשירים הקודמים בתור אנטנה, ודפדפן אינטנרנט Opera Mini.
המכשיר עושה לראשונה שימוש בכרטיסי SIM בגודל Nano-SIM לעומת Mini-SIM במכשירים הקודמים.
הוא כולל תכונות שהופכות אותו לנגיש יותר, כגון הקראת טקסט על־גבי המסך, הגדלת פונטים, תפריטים מוגדלים ועוד.
המכשיר עושה שימוש במעבד ARM עם פלטפורמת UniSOC לעומת MediaTek בגרסאות הקודמות, וזיכרון ונפח אחסון משופרים: זיכרון של 48MB ואחסון של 128MB.
הוא מגיע באפשרות לצבע אדום במקום ורוד בגרסה הקודמת.
הגרסה הנוכחית של המכשיר הושקה על ידי HMD Global ב־2022. הוא כולל את העיצוב של גרסאות ה־2019 ו־2017 הארגונומי וחזר לשמש כמכשיר 2G בסיסי, ללא דפדפן אינטרנט ותכונות ייחודיות נוספות.
המפרט של המכשיר חזר להיות כמו זה של הגרסאות הקודמות: מעבד MediaTek, זיכרון ואחסון של 4MB.
מהדורה זו היא הראשונה שבסדרת הנוקיה 105 שאינה זמינה בישראל, בעקבות התוכנית להפסיק את תקשורות ה־2G וה־3G, והאיסור לייבא מוצרים שעושים שימוש בטכנולוגיות הישנות נכנס לתוקף..
המכשיר מגיע עם משחקים שונים, תלוי בגרסתו.
בין המשחקים המוכרים ביותר ניתן למצוא בו סנייק.
נוקיה 5.3 הוא טלפון חכם מבוסס אנדרואיד, המיוצר על ידי פוקסקון, ופותח על ידי HMD.
מסך המגע מכסה את רוב שטחו של המכשיר, פרט למצלמה הקדמית שמשתלבת בחלקו העליון, ולמרווח מפלסטיק בתחתית המכשיר עליו חרוט הלוגו של נוקיה.
כמו כן, בצידו השמאלי של המכשיר קיים לחצן ייעודי עבור הפעלת העוזר החכם של גוגל.
המכשיר מצויד במסך מסוג מסוג "IPS LCD", בגודל 6.55 אינץ' וברזולוציית 720×1600 פיקסלים, ביחס רוחב-גובה של 20:9.
המכשיר מופעל על ידי מעבד מתומן ליבות, כאשר 4 מהן פועלות בתדר עבודה של 2 ג'יגה הרץ וה-4 הנותרות פועלות בתדר עבודה של 1.8 ג'יגה הרץ.
במכשיר ישנה מערכת על שבב מדגם 665 System-on-Chip מתוצרת קוואלקום.
האחסון הפנימי של המכשיר הוא בנפח 64GB, ונפח האחסון ניתן להרחבה באמצעות כרטיס MicroSD עד ל-512 ג'יגה בייט.
למכשיר יש זיכרון RAM שהוא בנפח 3, 4 או 6 ג'יגה בייט.
כמו כן, המכשיר מופעל על ידי סוללה בקיבולת 4000 מיליאמפר-שעה, שאינה ניתנת להסרה.
המכשיר תומך בכרטיסי סים מסוג NanoSIM.
המכשיר הושק כשמותקנת עליו מערכת ההפעלה אנדרואיד 10, וניתן לשדרגו לגרסה אנדרואיד 11.
נוקי וחברים היא סדרת טלוויזיה מונפשת בלגית צרפתית לילדים, שבוימה על ידי ז'אן-כריסטוף קראפס ודייוויד דגנדה ונכתבה על ידי אלכסנדר רוורנד.
הסדרה שודרה במקור בין השנים 2006–2008. בישראל הסדרה שודרה בדיבוב לעברית בשנת 2011 בערוץ הופ!
לסדרה הופקו 3 עונות הכוללות 78 פרקים באורך 5 דקות.
שיר הפתיחה והסיום של הסדרה בעברית בוצעו על ידי גיתית שובל.
הסדרה עוקבת אחר שלושה חברים, פאקו החמור נוקי הדוב ולולה הפרה, אשר בכל פרק משחקים בבית ובחצר, ולומדים לעזור זה לזה.
הדיבוב העברי בוים על ידי גדי לוי, והופק על ידי רעות סמדר.
שם הדמותמדבב/ת בעבריתפאקואיתי לוינוקינדב מדלללולהאבישג שצברגמספרגדי לוי
נוקיה 3100 הוא טלפון נייד תוצרת נוקיה הפועל בתדרי GSM.
הטלפון הוכרז ב-17 ביוני 2003 כטלפון נייד לשוק הנמוך ויצא לאור במהלך ספטמבר.
בישראל הטלפון היה ידוע כ"נוקיה צביקה פיק" או "פלאפון צביקה פיק" הודות לקמפיין השיווקי בהשתתפותו, שקדם ליציאת המכשיר בתחילת 2004. פיק קיבל, על פי הדיווח, כ-30 אלף דולר בתמורה להשתתפות בקמפיין.
הטלפון יובא ושווק בישראל על ידי חברת יורוקום.
הטלפון משתמש במערכת ההפעלה "Series 40" של נוקיה.
ממשק המשתמש של התוכנה כלל אייקונים סטאטיים גדולים, בניגוד לטלפונים דומים שהשתמשו באייקונים מונפשים (בעלי אנימציה).
הטלפון תומך בשליחה של הודעות טקסט (SMS) ומולטימדיה (MMS) כאשר באפשרות המשתמש לשלוח גם רינגטונים ותמונות בפורמטים BMP, JPEG, GIF ו-PNG.
הדגם הבסיסי אינו כולל רשמקול, מקלט רדיו, נגן MP3 או מצלמה, אך דגם ה-3100b שנמכר בארצות הברית כולל אפשרות הקלטת קול במהלך שיחה.
בנוסף לכך ניתן היה לחבר אליו מצלמה באמצעות חיבור ה-Pop-Port שבתחתית המכשיר.
כמו כן, הדגם הציג אפקטי תאורה מיוחדים ללוח המקשים, שהאירו את לוח המקשים בהתאם לרינגטון המתנגן במכשיר.
בשלב מאוחר יותר, פיתחה נוקיה את דגם ה-3200 על בסיס החומרה של ה-3100 בתוספת מצלמה מובנית, ברזולוציית CIF (352*288 פיקסלים), שנלקחה מה-7250i.
המכשיר מותג בתור ה"יורש" של ה-3100 אך לא זכה להצלחה, וקו הייצור שלו נסגר מוקדם יחסית בעוד שקו היצור של ה-3100 המשיך לפעול.
הגרסה הבסיסית, שנועדה לשימוש ברשתות GSM אירופאיות.
גרסה המיועדת לשימוש ברשתות GSM אמריקניות ותומכת בתדרי 850/1800/1900MHz.
גרסה זו הציגה מספר תכונות שלא היו קיימות בגרסה הבסיסית וביניהן:
ערכת נושא נוספת לממשק המשתמש שניתנת לשינוי במסך ההגדרות.
תמיכה באפשרויות נגישות לכבדי שמיעה כמו TTY/TTD.
הקלטת שיחה פעילה למשך של עד דקה.
שעון עולמי – הצגת השעה בהתאם לאזורי זמן שונים.
גרסה שנועדה לשימוש ברשתות CDMA.
זהה כמעט לגמרי מבחינה חיצונית ל-3100, אך כוללת פנס מובנה, כיסוי סוללה בצורה שונה מאשר ב-3100, ומספר תכונות חדשות במערכת ההפעלה.
גרסה שהוכרזה במהלך 2004 וכללה לוח מקשים שונה הנועד להעניק לטלפון מראה "עסקי" יותר.
יצאה גם בגרסת CDMA תחת השם Nokia 3125.
נוקיה 6100 הוא טלפון נייד תוצרת נוקיה הפועל בתדרי GSM.
המכשיר הוכרז ב-4 בספטמבר 2002 (יחד עם דגם ה-7250) ויצא לאור במהלך הרבעון הרביעי של אותה השנה.
בדומה ליתר סדרת 6000 של נוקיה גם טלפון זה שווק כטלפון לשוק העסקי; אחיו ה"קטן" לשוק הנמוך הוא דגם ה-3100, שיצא לאור לקראת סוף 2003.
עם יציאתו, הפך המכשיר לבעל המשקל הקל ביותר מכל מכשירי נוקיה שיצאו עד כה שכלל לוח מקשים מלא (בעל 12 מקשים): ביחד עם הסוללה שלו, שקל המכשיר רק 76 גרם, והיה בעל מידות של 102 מ"מ אורך, 44 מ"מ רוחב ו-13.5 מ"מ עובי.
הטלפון הוא בעל מסך CSTN בעל 4096 צבעים וברזולוציה של 128*128 פיקסלים.
בין תכונותיו האחרות נמנות תמיכה בקישוריות GPRS המאפשרת חיבור לאינטרנט ודפדפן בטכנולוגיית WAP 1.2.1, קישוריות אינפרא-אדום לטובת חיבור למחשב או לטלפונים אחרים בעלי קישוריות אינפרא-אדום, לוח שנה, שעון מעורר, תמיכה במשלוח הודעות תמונה (MMS), תמיכה ברינגטונים פוליפוניים ותמיכה ביישומי Java.
המכשיר הגיע עם פאנל קדמי הניתן להחלפה.
נוקיה השתמשה בשני שבבי תצוגה על מנת לייצר את גרסאות המכשיר.
חלק מהדגמים הגיעו עם בקר תצוגה מדגם S1D15G00 של חברת EPSON, וחלק עם בקר מדגם PCF8833 של פיליפס.
בהתחלה, חלק מהדגמים הגיעו עם תצוגה מטושטשת ו"צהובה" יותר לעומת הדגמים הנמכרים הקודמים של נוקיה (6610 ו-7210), אך הבעיה תוקנה בהמשך.
שני השבבים תומכים בעומק צבע של 8 סיביות (256 צבעים) או 12 סיביות (4096 צבעים), אך רק הבקר של פיליפס תמך בעומק צבע של 16 סיביות (65536 צבעים).
שינוי עומק הצבע ל-16 סיביות (ואף ליותר מכך) לא היה ניתן לשינוי על ידי המשתמש הפשוט ודרש ציוד מיוחד וידע באלקטרוניקה.
בביקורת שנכתבה על המכשיר ב"נט מגזין" הוענק למכשיר ציון של 5/5 כוכבים, כאשר צוינו לחיוב ממדיו הקטנים, המסך הצבעוני והרמקול הפנימי האיכותי לזמנו.
עיצוב המכשיר הושפע מדגם ה-N79 וכן מה-N96 שקדם לו, ואחת מתכונותיו הבולטות היא מקלדת QWERTY מלאה נשלפת שמטרתה הייתה להקל על המשתמש להקליד הודעות ולגלוש באינטרנט.
המכשיר מותג כמכשיר הדגל של נוקיה בתקופה בה סמארטפונים בעלי מסך מגע החלו להיכנס לשוק ביתר שאת, ולאחר ההכרזה הפך להיות אחד המכשירים המצופים ביותר של אותה השנה ואף מותג בתור "המכשיר שיהרוג את האייפון".
לאחר יציאתו, ולמרות נתוני מכירות גבוהים, זכה המכשיר לשלל ביקורות שליליות עד כדי כך שבתעשייה כינו אותו כ"אסון" וכאחד מהגורמים שתרמו לירידת קרנה של נוקיה בשוק הסלולר.
ב-2010, אחד מבכירי נוקיה כינה את המכשיר "כישלון חרוץ".
למכשיר יצאה גרסה נוספת, קטנה וזולה יותר, בשם Nokia N97 Mini.
זהו מכשיר דור 3.5 התומך בתדרי HSDPA.
בדומה לקודמו ה-5800 XpressMusic, המכשיר הוא בעל מסך מגע רזיסטיבי.
המסך הוא בגודל 3.5 אינץ' וברזולוציה של 360x640 פיקסלים.
מתחת למסך מצויה מקלדת QWERTY נשלפת שמטרתה הייתה להקל על המשתמש להקליד הודעות ולגלוש באינטרנט וכן לנווט בתפריטים עם ג'ויסטיק הכולל מקש בחירה, דומה למה שהוצגו בטלפונים הקודמים של נוקיה, המצויים בצד המקלדת.
נפח האחסון הפנימי של המכשיר הוא 32GB, וניתן להרחיבו על ידי כרטיס זיכרון microSD בנפח של עד 16GB.
למכשיר יש מצלמה דיגיטלית עם עדשת f/2.8 תוצרת קרל צייס (Carl Zeiss).
המצלמה תומכת בצילום סטילס ברזולוציה של עד 5 מגה פיקסל ובצילום וידאו ברזולוציה של 800x480 פיקסל ובקצב פריימים של 30fps.
כמו כן למכשיר יש מצלמה קדמית (מצלמת סלפי) לצילום וידאו בלבד ברזולוציה של 640x480 וקצב פריימים של 15fps.
במכשיר יש מקלט רדיו מובנה התומך בטכנולוגיית RDS המאפשרת הצגת מידע על תחנת הרדיו המשודרת בכל רגע נתון, ומשדר רדיו FM שמאפשר לשדר שירים מנגן המוזיקה המובנה כך שייקלטו במכשירי רדיו סמוכים בטווח של עד 10 מ'.
כמו כן יש במכשיר מקלט GPS המאפשר שימוש באפליקציות מבוססות מיקום כמו גוגל מפות או Waze (שיצאה עבור סימביאן בסמוך להשקת המכשיר בישראל), קישוריות Wi-Fi, דפדפן אינטרנט מובנה וגישה לחנות האפליקציות של נוקיה (Ovi Store).
המכשיר יכול להתממשק עם מקלט הטלוויזיה SU-33W של נוקיה ובכך לצפות בשידורי טלוויזיה דרך המכשיר.
המכשיר יצא לאור לשוק האמריקני כ"ספינת הדגל" של נוקיה ב-9 ביוני 2009 וברחבי העולם ב-26 ביוני.
שלושה חודשים מאוחר יותר, בספטמבר 2009, דווח כי נמכרו יותר מ-2 מיליון יחידות של המכשיר.
באגים במערכת ההפעלה של המכשיר גררו עימהם ביקורת שלילית וכתוצאה מכך שחררה נוקיה עדכון למערכת ההפעלה באוקטובר 2009. בין הבעיות שתוקנו היה גם מנגנון הגלילה הקינטי של מסך המגע.
באוקטובר 2009 הוציאה נוקיה לשוק את מכשיר ה-N97 Mini כגרסה קטנה וזולה יותר של המכשיר.
הדגם הזה התקבל בצורה מעט יותר חיובית מאשר ה-N97 הרגיל.
חלק מהביקורות נגעו לכמות הקטנה (ביחס לטלפונים מתחרים) של זיכרון RAM, שהוא בנפח של 128MB.
נטען כי לאחר הדלקת המכשיר נותרו רק 50MB פנויים בזיכרון ה־RAM והדבר גרם להאטה משמעותית בביצועי הטלפון ולסגירה כפויה של אפליקציות על מנת לשמור על מקום פנוי.
בנוסף לכך, למרות שנפח האחסון הפנימי של המכשיר הוא 32GB, רוב האפליקציות הותקנו על מחיצת מערכת ההפעלה של המכשיר שהותירה את המשתמש עם פחות מ-50MB פנויים וכתוצאה מכך המשתמש היה נדרש לנקות קבצים זמניים באופן תדיר על מנת להמשיך ולהשתמש באפליקציות, או להתקין אחרות.
דגם ה-N97 מיני פתר את הבעיה בכך ש"שחרר" חלק מנפח האחסון כך שיותר מ-250MB יהיו זמינים.
בנוסף לכך, באחד מעדכוני הקושחה שיצאו למכשיר, שיפרה נוקיה את אלגוריתם מיפוי הזיכרון כך שאפליקציות ישתמשו בפחות RAM ובכך להקל את העומס על המכשיר.
ממשק המשתמש של מערכת ההפעלה זכה אף הוא לביקורת שלילית על היותו לא אינטואיטיבי ולא עקבי - חלק מהאפשרויות בתפריטים דרשו מהמשתמש ללחוץ עליהן פעמיים על מנת להפעילן.
בביקורת שנכתבה עליו באתר ynet נטען כי ממשק המשתמש של הסימביאן "אינו בשל" למסך מגע.
אנסי וניוקי, אחד מבכירי השיווק והמכירות של נוקיה, טען לימים כי בקרת האיכות של תוכנת המכשיר הייתה "בעייתית" והודה כי היא הייתה "אכזבה גדולה בתחום חוויית האיכות לכל לקוחותינו".
עם זאת הוא טען כי הבעיות עשויות להפתר באמצעות עדכוני מערכת.
בלוגר הסלולר סטיב ליכטפילד מהבלוג "All About Symbian" כתב בפוסט שפרסם ב-2011 כי ה-N97 היה "המכשיר שהיה אמור לשלוט על העולם - היה בו, תרתי משמע, כמעט הכל, ובכל זאת הוא הפך למכשיר היחיד שנוקיה היתה, תרתי משמע, צריכה להתנצל עליו בפומבי.
המכשיר שהפך לאבן הריחיים סביב צווארה".
למרות הביקורות, נתוני המכירות של המכשיר היו טובים.
עם זאת המיתוג שלו בתור "המכשיר שיהרוג את האייפון" פגע במוניטין של נוקיה כיצרנית סמארטפונים.
דגם ה-N97 מיני היה הגרסה המוקטנת והזולה יותר של ה-N97. הטלפון יצא לאור באוקטובר 2009. הטלפון הציג מסך קטן יותר משל ה-N97 הרגיל (3.2 אינץ'), נפח אחסון פנימי של 8GB, וסוללה בקיבולת קטנה יותר.
המכשיר מגיע עם הגרסה המעודכנת של מערכת ההפעלה, כולל תיקוני הבאגים שצוינו לעיל.
המקלדת של המכשיר עוצבה מחדש כך שתכלול רווח גדול יותר בין מקש למקש, מקשים גבוהים יותר על מנת לשפר את תחושת הלחיצה, ועל מנת לייעל את המקום הוחלף הג'ויסטיק שהיה בצידי המקלדת הקודמת במקשי חצים.
נוקול או לוקום (בטורקית: Nokul או Lokum) הוא סוג של בצק עלים מהמטבח הטורקי.
הנוקול נפוץ באזור הים השחור המרכזי של טורקיה ובאזורי המיעוטים הטורקים של בולגריה עם וריאציות.
הוא מורכב מדף מגולגל של בצק שמרים שעליו מפזרים גבינה לבנה בסגנון פטה, אגוזי מלך או פרג על שכבה דקה של חמאה.
לאחר מכן מגלגלים את הבצק, חותכים למנות אישיות ואופים.
נוקול עם פייניר (Peynirli nokul)
נוקול עם בשר בקר (Etli nokul)
נוקול עם טחינה (Tahinli nokul)
נוקול עם אגוזי מלך (Cevizli nokul)
נוקול עם אגוזי לוז (Fındıklı nokul)
נוקוגירי (ביפנית: 日本の鋸, תרגום מילולי: "מסור יפני") הוא סוג או משפחה של מסורים המשמשים בעבודות עץ ובנגרות יפנית החותכים בתנועת המשיכה, בניגוד לרוב המסורים האירופאים (ואמריקאים) שחותכים בתנועת הדחיפה.
מסורים יפניים הם מסורי המשיכה הידועים ביותר, אך הם משמשים גם בסין, איראן, עיראק, קוריאה, נפאל וטורקיה.
בין המסורים האירופיים, גם מסורי קופינג לעיבוד עץ וגם מסורי תכשיטנים לעבודת מתכת חותכים במכת המשיכה כמו מסורים יפניים.
נטען כי חיתוך במהלך המשיכה יעיל יותר ומשאיר רוחב חיתוך צר יותר (Kerf).
מצד שני, חיתוך במשיכה אינו מאפשר בקלות לשים את משקל הגוף מאחורי הפעולה.
זה יכול להיפתר בקלות על ידי שימוש בקליבה או מלחציים.
חיסרון נוסף, בשל סידור וצורת השיניים, הוא שהמסורים היפניים אינם עובדים טוב על עצים קשים כמו המסורים האירופיים.
מסורים יפניים נועדו במקור לעצים רכים יחסית כמו ברוש ואורן ואילו מסורים אירופאים נועדו לעצים קשים כמו אלון ומייפל.
הפופולריות של מסורים יפניים באזורים אחרים בעולם הביאה לייצור וייצור של מספר מסורים יפניים אף מחוץ ליפן באופן מסחרי.
תרגום השם מיפנית הוא "גזע מחובר", ובכך מסור עם פס קשיח מחובר, כלומר, מסור אחורי.
אף על פי שדומה למסור אחורי מערבי, למסור דוזוקי יש להב דק בהרבה עבור חיתוך מדויק.
מסורי דוזוקי מיועדים לחיתוכים שטוחים, סוגי מחברים לעיבוד עץ, המכונים "joinery".
מסור נגרות רב תכליתי בעל שני קצוות חיתוך.
משמעות היפנית היא "להב כפול".
יש להב חותך (yokobiki, 横挽き) בצד אחד, ולהב קורע (tatebiki, 縦挽き) בצד שני.
מסורי ריובה מתוארים לרוב לפי אורך הלהב שלהם (במילימטרים).
מסורים קצרים יותר, בסביבות 240 מ"מ (9-1/2") למשל, מיועדים לנגרות כללית.
מסור ארוך יותר, בסביבות 270 מ"מ (10-3/4"), יתאים לעבודות גדולות יותר, כמו נגרות מסגרת עץ, עבור דוגמה.
מסור עם שיניים לאורך קצה אחד בלבד, כמו מסור מערבי.
אלה מסופקים בתור מסור קרע או להבים מסוג חתך צולב.
יתרון של מסור זה הוא שקל להשתמש בו עם מדריך או מסילה למסור.
"קטבה" מתורגם מיפנית כ"חיתוך בצד אחד".
מסורי קטבה משמשים בדרך כלל לעבודות גדולות יותר כאשר מסור ריובה אינו מתאים, או לחיתוך בגובה פני המשטח (flush-cut).
מסור ריובה קטן המשמש לחיתוך למשטח השטוח של לוח ולא מהקצה.
ללהב יש עקומה קמורה שיכולה להתחיל את החיתוך בכל מקום על פני השטח.
מסורי אזביקי משמשים לחיתוך שקעים, חריצים בפאנל האמצעי והסרה של זנבות.
מסור דק המשמש לחיתוך עקומות, הגרסה היפנית למסור חור מנעול.
פירוש השם הוא "חתך מסתובב".
מסור דק גמיש וחיתוך בגובה פני המשטח (flush-cut) עם שיניים לא משובצות בצד אחד, המיועד לקיצוץ קצוות של מחברי עץ (dowels), או שגמים ובליטות אחרות בצמוד למשטח.
נוקליאון, בפיזיקת חלקיקים, הוא שם כללי לבאריונים: פרוטון ונייטרון, המרכיבים את גרעין האטום.
עד לשנות ה-60 של המאה ה-20, נהוג היה לחשוב כי שני הנוקליאונים הם חלקיקים יסודיים, אך כיום ידוע כי הם מורכבים מקווארקים וגלואונים.
הבנת תכונות הנוקליאונים היא אחת המטרות המרכזיות של הכרומודינמיקה הקוונטית, התאוריה המודרנית העוסקת בתגובות חזקות.
הפרוטון הוא הבאריון הקל ביותר ויציבותו תלויה במספר הבאריון שלו.
לפיכך, מטיל אורך חייו של הפרוטון מגבלות חמורות על תאוריות המנסות להרחיב את המודל הסטנדרטי.
הנייטרונים מתפרקים לפרוטונים באמצעות ההתפרקות החלשה.
מספרו הקוונטי הוא 1/2+, מטענו קולון, ומסתו עומדת על 938.272029±0.000080 MeV/c2. הפרוטון מרכיב את כל גרעין האיזוטופ הקל של אטום המימן.
על-פי מספר תאוריות GUT, ייתכן כי הפרוטון דועך.
במקרה כזה, זמן מחצית החיים המינימלי הוא שנים.
רדיוס המטען נמדד בעיקר באמצעות פיזור אלקטרון־פרוטון, והוא עומד על 0.870±0.008 fm.
בסוגי דעיכה מסוימים, לאנטי־לפטון או לפטון ומזון, זמן הדעיכה עשוי לעמוד על שנים.
לפיכך, נהוג לראות בפרוטון חלקיק יציב, ומספר הבאריון שלו נשמר.
אורך חייו של הנייטרון הוא כ־880 שניות.
סימטריית CPT מטילה הגבלות חמורות על תכונותיהם של חלקיקים ואנטי־חלקיקים.
לדוגמה, מטעניהם של הפרוטון והאנטי־פרוטון חייבים להיות שווים.
השוויון בין השניים נמדד בדיוק של , וכך גם לגבי מסתם.
במיון קווארקים בטעם (SU(2, שני הנוקליאונים משתייכים למצב הבסיסי השני, בו הפרוטון מורכב מהרכב של הקוורקים UUD, ואילו הנייטרון מורכב מ־UDD.
בטעם (SU(3, הם משתייכים למצב הבסיסי ה־8 של באריונים בעלי ספין 1/2. בהרחבה ל־(SU(4 (תוך הכללה של הקווארק מטעם "קסום"), ניתן לשייך אותם למצב הבסיסי ה־20.
נוקלאופרוטאין הוא אחד מכמה מערכות המצויות בתאיהם של יצורים חיים והמורכבות מחלבונים וחומצות גרעין.
במערכות אלה קיימים קשרים אלקטרוסטטי וקשרי מימן בין החלבונים וחומצות הגרעין.
הם מורכבים מ-DNA הארוז בצפיפות ומלופף סביב חלבונים הקרויים היסטונים; הללו מאפשרים את האריזה הצפופה, מגנים עליו מפני אנזימים מעכלים ומסייעים בתהליך השעתוק.
ניתן להתייחס גם לרוב הנגיפים כאל נוקלאופרוטאינים; בכמה מקרים משמש החלבון כעטיפה מגינה סביב חומצת גרעין (לעיתים DNA ולעיתים - ברטרו-וירוסים, למשל - RNA).
בכימיה, נוקלאופיל הוא מגיב היוצר קשר כימי עם השותף שלו לתגובה הכימית (האלקטרופיל) באמצעות תרומה של שני אלקטרוני קשר.
כיוון שנוקלאופילים תורמים אלקטרונים, הם מוגדרים כבסיסי לואיס.
כל המולקולות או היונים עם זוג אלקטרונים חופשיים יכולים להתנהג כנוקלאופילים, למרות שאניונים נוטים לכך יותר מאשר מגיבים נייטרליים.
תגובות נוקלאופיליות נייטרליות עם ממסים כגון כוהלים ומים נקראות סולבוליזיס.
נוקלאופילים עשויים ליטול חלק בהתמרה נוקלאופילית, שבה נוקלאופיל נמשך למטען חשמלי חיובי חלקי או מלא ביסוד כימי מסוים ומסלק את הקבוצה שאליה הוא נקשר.
נוקלאופילי הוא תואר המתאר הזיקה של נוקלאופיל לגרעין האטום, בעוד שנוקלאופיליות או חוזק נוקלאופילי מתייחסים לתכונת עצמה.
ברוב המקרים עושים שימוש במונח נוקלאופיליות על מנת להשוות זיקה יחסית של אטום אחד לאטום אחר.
באופן כללי, ככל שהיון יותר בסיסי (כלומר, ככל שעולה ערך ה-pKa של החומצה המצומדת), כך גדלה עוצמת התגובה שלו כנוקלאופיל.
הקוטביות חשובה גם כן לצורך קביעת הנוקלאופיליות: ככל שקל יותר להפריע לענן האלקטרונים מסביב לאטום או המולקולה, כך הנוקלאופיל יגיב יותר בקלות.
לדוגמה: יון היודיד (−I) הוא יותר נוקלאופילי מאשר יון הפלואוריד (−F).
נוקלאופיל סביבתי הוא נוקלאופיל שיכול לתקוף משני מקומות או יותר, כך שיכולים להיווצר שניים או יותר תוצרים.
לדוגמה, היון תיו-ציאנט (−SCN) עשוי לתקוף את אטום הגופרית או את אטום החנקן.
מסיבה זו, התגובה SN2 של אלקיל הליד עם −SCN מובילה לרוב לתערובת של RSCN (אלקיל תיו-ציאנט) ו-RNCS (אלקיל איזו-תיו-ציאנט).
המונחים נוקלאופיל ואלקטרופיל הוצגו לראשונה על ידי כריסטופר קלק אינגולד ב-1929, והחליפו את המונחים קטיונואידי ואניונואידי שהוצעו לפני כן על ידי א.ג' לפוורת' ב-1925.
בדוגמאות שלהלן, החמצן של יון ההידרוקסיד תורם אלקטרון ונקשר לפחמן שבקצה מולקולת הברומו-פרופאן.
הקשר בין הפחמן והברומין עובר ביקוע הטרוליטי, כאשר אטום הברומין קולט את זוג האלקטרונים והופך ליון ברומיד Br−:
להלן מספר דוגמאות לנוקלאופילים הכוללים יסודות שונים:
נוקלאופילים עם פחמן הם אלקיל הלידים מתכתיים המעורבים בתגובת גריניאר, תגובת בלייז, תגובת רפורמצקי, ותגובת ברבייר, מגיבים מסוג אורגנו-ליתיום ואניונים של אלקין טרמינלי.
גם אנולים עונים להגדרה זאת.
היצירה של אנול מזורזת על ידי חומצה או בסיס.
אנולים הם נוקלאופילים סביבתיים, אולם, הם בדרך כלל תוקפים את פחמן אלפא (הפחמן הראשון במולקולה).
השימוש הנפוץ בהם הוא בתגובות דחיסה, כולל דחיסת קלייזן וריאקציות דחיסת אלדול.
דוגמאות לנוקלאופילים עם חמצן הן מים וכוהלים.
נוקלאופילים עם גופרית הם תיולים (−HS).
דרגת הנוקלאופיליות של גופרית היא גבוהה מאוד.
הסיבה לכך היא שאטום הגופרית גדול מאוד, מה שהופך אותו לנוח יותר לעבור קיטוב, וכן יש לו זוג אלקטרונים בודד (בחלק מהמקרים).
נוקלאופילים עם חנקן הם אמוניה ואמינים.
עד היום, פותחו שיטות רבות בניסיון לכמת חוזק נוקלאופילי יחסי.
המידע הניסויי שלהלן הושג על ידי מדידת קצבי תגובה במספר גדול ריאקציות המערבות מספר גדול של נוקלאופילים ואלקטרופילים ורגרסיה ליניארית.